KOMISIJOS REGLAMENTAS (EB) Nr. 1118/2009
2009 m. lapkričio 20 d.
iš dalies keičiantis Reglamentą (EB) Nr. 318/2007, nustatantį gyvūnų sveikatos reikalavimus tam tikriems į Bendriją įvežamiems paukščiams ir jų karantino sąlygas
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/496/EEB, nustatančią gyvūnų, įvežamų į Bendriją iš trečiųjų šalių, veterinarinio patikrinimo organizavimo principus ir iš dalies pakeičiančią direktyvas 89/662/EEB, 90/425/EEB ir 90/675/EEB (1), ypač į jos 10 straipsnio 4 dalies pirmą pastraipą,
kadangi:
(1)
Komisijos reglamentu (EB) Nr. 318/2007 (2) nustatyti gyvūnų sveikatos reikalavimai tam tikriems į Bendriją įvežamiems paukščiams, išskyrus naminius, ir jų karantino sąlygos, taikomos tiems paukščiams juos įvežus.
(2)
Pagal Reglamento (EB) Nr. 318/2007 6 straipsnį valstybės narės privalo pateikti Komisijai ir kitoms valstybėms narėms sąrašą, kuriame turi būti nurodyti jų teritorijoje esančių patvirtintų karantino patalpų arba centrų patvirtinimo numeriai. Minėto reglamento V priede pateikiamas patvirtintų karantino patalpų ir centrų sąrašas.
(3)
Austrija peržiūrėjo savo patvirtintų karantino patalpų ir centrų sąrašą ir pateikė Komisijai atnaujintą minėtų patalpų ir centrų sąrašą. Todėl Reglamento (EB) Nr. 318/2007 V priede pateiktas patvirtintų karantino patalpų ir centrų sąrašas turėtų būti atitinkamai iš dalies pakeistas.
(4)
Todėl Reglamentas (EB) Nr. 318/2007 turėtų būti atitinkamai iš dalies pakeistas.
(5)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 318/2007 V priede išbraukiamas šis punktas dėl Austrijos:
„AT
AUSTRIJA
AT-3-HO-Q-1“
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2009 m. lapkričio 20 d.